*Projekts*

2020. gada \_\_.\_\_\_\_\_\_\_\_ Noteikumi Nr.

Rīgā (prot. Nr. .§)

**Grozījumi Ministru kabineta 2016. gada 12. aprīļa noteikumos Nr. 226 "Noteikumi par akcelerācijas fondiem saimnieciskās darbības veicēju izveides, attīstības un konkurētspējas veicināšanai"**

*Izdoti saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 14. punktu un Attīstības finanšu institūcijas likuma 12. panta ceturto daļu*

Izdarīt Ministru kabineta 2016. gada 12. aprīļa noteikumos Nr. 226 “Noteikumi par akcelerācijas fondiem saimnieciskās darbības veicēju izveides, attīstības un konkurētspējas veicināšanai” (Latvijas Vēstnesis, 2016, 82. nr.; 2018, 7., 90. nr.) šādus grozījumus:

1. Svītrot 3. punktā vārdus “un lauksaimniecības pakalpojumu kooperatīvās sabiedrības”.

2. Izteikt 4. punktu šādā redakcijā:

“4. Pieejamais finansējums pasākuma īstenošanai ir 16 620 000 *euro*, tai skaitā Eiropas Reģionālās attīstības fonda finansējums 14 620 000 *euro* un darbības programmas "Uzņēmējdarbība un inovācijas" papildinājuma [2.2](https://likumi.lv/ta/id/281804#n2.2).[1.4](https://likumi.lv/ta/id/281804#n1.4).[1.](https://likumi.lv/ta/id/281804#n1)apakšaktivitātē "Atbalsts aizdevumu veidā komersantu konkurētspējas uzlabošanai" gūto atmaksu publiskā finansējuma daļa 2 000 000 *euro* apmērā, un šā finansējuma atmaksātais finansējums.”

3. Aizstāt 12.4. apakšpunktā vārdus “pārvaldītā fonda” ar “pārvaldīto fondu”.

4. Aizstāt 21.2. apakšpunktā skaitli un vārdus “3. punkta "c" un "d" apakšpunktā” ar skaitli un vārdiem “3. punkta "b", "c" un "d" apakšpunktā”.

5. Aizstāt 25. punktā vārdu “izveidi” ar vārdiem “sākotnējo attīstību”.

6. Izteikt 27.3. apakšpunktu šādā redakcijā:

“27.3. tie ir reģistrēti Uzņēmumu reģistra attiecīgajā reģistrā ne agrāk kā trīs gadus pirms pieteikuma iesniegšanas brīža.”

7. Papildināt 28. punktu aiz vārdiem “akcelerācijas programmu pakalpojumus” ar vārdiem “viena finanšu starpnieka pārvaldītā fonda ietvaros”.

8. Izteikt 33. punktu šādā redakcijā:

“33. Atbalstu pirmssēklas naudas ieguldījuma veidā saimnieciskās darbības veicējam sniedz, ja šo noteikumu 24. punktā minēto akcelerācijas programmas laikā tā saimnieciskās darbības vieta ir Latvijas Republikā.”

9. Svītrot 37. punktā vārdu “primārā”.

10. Izteikt 38. punktu šādā redakcijā:

“38. Atbalstu sēklasnaudas ieguldījuma veidā viena finanšu starpnieka pārvaldīto fondu ietvaros var saņemt saimnieciskās darbības veicējs vai tā saistītais uzņēmums atbilstoši Komisijas regulas Nr. 651/2014 1. pielikuma 3. panta 3. punktā minētajai definīcijai, ja saimnieciskās darbības veicējs šo noteikumu ietvaros ir saņēmis pirmssēklas naudas ieguldījumu.”

11. Papildināt 41. punktu aiz vārda “līdzfinansējumu” ar vārdiem “fonda līmenī”.

Ministru prezidents A. K. Kariņš

Ekonomikas ministrs R. Nemiro

Iesniedzējs:

Ekonomikas ministrs R. Nemiro

Vīza:

Valsts sekretārs Ē. Eglītis